Reykjavíkurborg, kt. 530269-7609 og Taflfélag Reykjavíkur kt. 640269-7669 gera með sér svohljóðandi:

**Samning vegna:**

**Starfsemi á árunum 2022 - 2023**

1. **gr.**

Samningur þessi er gerður á grunni samstarfs Reykjavíkurborgar og Taflfélags Reykjavíkur á liðnum árum.

Með samningi þessum kappkostar Taflfélag Reykjavíkur að gera börnum og ungmennum kleift að iðka skák. Skulu í því skyni haldnar æfingar og mót fyrir félagsmenn. Enn fremur skal félagið beita sér fyrir útbreiðslu skákíþróttarinnar.

1. **gr.**

Taflfélag Reykjavíkur skal skila íþrótta- og tómstundarsviði (hér eftir nefnt ÍTR) ársreikningi og starfsskýrslu þar sem fram kemur framvinda verkefnisins fyrir lok hvers árs í samræmi við 10. gr. reglna Reykjavíkurborgar um styrki. Skili Taflfélag Reykjavíkur ekki inn ársreikningi og starfsskýrslu fyrir 1. júní fellur samningurinn úr gildi og Reykjavíkurborg er heimilt að krefja Taflfélag Reykjavíkur um endurgreiðslu þess sem þegar hefur verið greitt.

Taflfélag Reykjavíkur skal veita upplýsingar um þátttöku í starfinu, eftir kyni, sé þess óskað. Samkvæmt styrkjareglum Reykjavíkurborgar skulu styrkþegar hafa kynnt sér styrkjareglur Reykjavíkurborgar og skal hafa virka jafnréttisstefnu, siðareglur og fylgja mannréttinda- og forvarnarstefnu Reykjavíkurborgar.

1. **gr.**

Veittur er styrkur til Taflfélags Reykjavíkur fyrir árin 2022 0g 2023 að fjárhæð kr. 10.000.000.- , eða 5.000.000 ár hvort, vegna reksturs félagsins, viðhalds og fasteigna. Styrkurinn greiðist sem hér segir ár hvert:

1. maí 2.500.000.-

1. sept. 2.500.000.-

Greiðsla skal innt af hendi inn á bankareikning styrkþega nr. 0101-26-640269. Fjárveitingin er með fyrirvara um samþykkt fjárhagsáætlunar Reykjavíkurborgar ár hvert.

**3.gr.**

Umsjón og eftirlit með styrkveitingunni og framkvæmd verkefnisins fyrir Reykjavíkurborg er hjá ÍTR. Ábyrgðaraðili og tengiliður verkefnisins fyrir hönd Taflfélags Reykjavíkur er Ríkharður Sveinsson, formaður félagsins.

**4.gr.**

Taflfélag Reykjavíkur skal ávallt láta þess getið í öllu kynningarefni að félagið hafi hlotið styrk frá Reykjavíkurborg og skal verkefnið auðkennt með merki Reykjavíkurborgar. Styrkþega er skylt að kynna verkefnið hjá fagsviðum og fagráðum Reykjavíkurborgar hvenær sem þess er óskað án sérstakrar þóknunar.

**5.gr.**

Reykjavíkurborg áskilur sér rétt til að rifta samningi þessum og/eða krefjast endurgreiðslu ef sannarlega er um forsendubrest eða vanefndir að ræða af hálfu Taflfélags Reykjavíkur. Telji annar samningsaðili sig ekki geta uppfyllt ákvæði samnings þessa skal tilkynnt um það tafarlaust skriflega. Ef fjárframlag frá Reykjavíkurborg er notað í öðrum tilgangi en samkvæmt samningi þessum eða á þann hátt að gengur í berhögg við markmið og stefnu borgarinnar áskilur Reykjavíkurborg sér rétt til að rifta samningum og/eða krefjast endurgreiðslu framlagsins að hluta eða öllu leyti þegar í stað. Rísi mál vegna samningsins skal það rekið fyrir Héraðsdómi Reykjavíkur.

**Framsal**

Samningur þessi tekur gildi frá og með 1. janúar 2022 og gildir til 31. desember 2023. Hvor aðili um sig getur þó óskað endurskoðunar á samningnum á samningstímanum.

Samningur þessi er gerður í tveimur eintökum og heldur hvor aðili sínu eintaki.

Reykjavík, , \_\_\_\_ nóvember 2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

F.h. Taflfélags Reykjavíkur F.h. Reykjavíkurborgar

Vottar: